**Abraham „Bram" Stoker** (\* 8. november 1847, Dublin – † 20. apríl 1912, Londýn) bol írsky spisovateľ, jeden z popredných predstaviteľov hororovej literatúry. Jeho najznámejším dielom je román *Dracula*.

Životopis
---------

Bram Stoker sa narodil v dublinskom Clontarfe ako tretí zo siedmich detí Charlotty a Abrahama Stokerovcov. Takmer do jeho ôsmich rokov ho neidentifikovaná choroba držala na posteli a bránila mu nielen chodiť, ale aj dlhšie stáť. Údajne mu matka v tejto dobe rozprávala ľudové príbehy a keltské mýty. Táto choroba a bezmocnosť boli traumatizujúcou skúsenosťou poznateľnou v jeho dielach – napríklad ako dlhotrvajúci spánok a vzkriesenie z mŕtvych v Draculovi. Lekári nepovažovali za zázrak len jeho chorobu, ale tiež jeho uzdravenie. Po ňom začal žiť normálnym životom a dokonca sa stal atlétom a futbalovou hviezdou na miestnej Dublinskej univerzite, kde študoval históriu, literatúru a fyziku na *Trinity College*. Bol prezidentom tunajšej filozofickej spoločnosti a audítorom spoločnosti historickej.

Napriek tomu sa už od mladosti chcel stať spisovateľom, nakoniec nastúpil na úradnícke miesto na Dublinskom hrade. Táto kariéra ho však nijako neuspokojovala, a tak začal pracovať aj ako novinár a divadelný kritik. Jeho záujem o divadlo viedol k dlhoročnému priateľstvu s hercom Henrym Irvingom. V tomto čase napísal aj svoje prvé dielo: *Duties of Clerks of Petty Sessions in Ireland: Collected Works of Bram Stoker* vydané však až v roku 1879. Publikoval svoje prvé poviedky *The Crystal Cup* (1872), *The Chain of Destiny* (1875) a *The Spectre of Doom (1880)*.

Stoker sa roku 1878 oženil s Florence Balcombeovou, vtedajšou priateľkou Oscara Wilda. Verí sa, že práve pre tento sobáš Wilde opustil Írsko. Bram so svojou ženou sa potom presťahovali do Londýna, kde v roku 1878 odporučil Henry Irving Bramovi prácu hereckého manažéra v *London's Lyceum Theatre*. Tam zostal 27 rokov. Rok po presťahovaní sa Stokerovcom narodil syn Noel. Vďaka svojmu priateľstvu s Irvingom sa Stoker dostal do londýnskej vyššej spoločnosti, kde sa stretol s maliarom Jamesom McNeilom Whistlerom a s Arthurom Conanom Doylom.

Roku 1882 vydal Stoker svoju prvú knihu *Under the Sunset* a román *The Snake's Pass* v roku 1890. Zároveň sa začal pripravovať na svoj ďalší román, ktorým bol Dracula vydaný roku 1897. Po Irvingovej smrti roku 1905 pokračoval Stoker v písaní a okrem iného vydal *The Jewel of Seven Stars* (1903), *Personal Reminiscences of Henry Irving* (1906), a *The Lair of the White Worm* (1911). Stoker zomrel v roku 1912.

Dielo
-----

**Dracula** od Brama Stokera, obal 1. edície, *Archibald Constable and Company*, rok *1897*
### Romány

* *The Primrose Path*, 1875
* *The Snake's Pass*, 1890
* *The Watter's Mou'* , 1895
* *The Shoulder of Shasta*, 1895
* *Dracula*, 1897
* *Miss Betty*, 1898
* *The Mystery of the Sea*, 1902
* *The Jewel of Seven Stars*, 1903
* *The Man*, 1905
* *Lady Athlyne*, 1908
* *Snowbound: The Record of a Theatrical Touring Party*, 1908
* *The Lady of the Shroud*, 1909
* *Lair of the White Worm*, 1911

### Zbierky poviedok

* *Under the Sunset*, 1881
	+ *Under the Sunset*
	+ *The Rose Prince*
	+ *The Invisible Giant*
	+ *The Shadow Builder*
	+ *How 7 Went Mad*
	+ *Lies and Lilies*
	+ *The Castle of the King*
	+ *The Wondrous Child*
* *Dracula's Guest*, 1914 – vydala posmrtne Florence Stokerová
	+ *Dracula's Guest*
	+ *The Judge's House*
	+ *The Gipsy Prophecy*
	+ *The Coming of Abel Behenna*
	+ *The Burial of the Rats*
	+ *A Dream of Red Hands*
	+ *Crooken Sands*
	+ *The Secret of the Growing Gold*

### Poviedky

*Bram Stoker* (spomienková plaketa v meste Whitby, Anglicko (2002)
* *Bridal of Dead* – alternatívny koniec *The Jewel of Seven Stars*)
* *Buried Treasures*
* *The Chain of Destiny*
* *The Crystal Cup*
* *The Dualitists; or, The Death Doom of the Double Born*
* *The Fate of Fenella*
* *The Gombeen Man*
* *In the Valley of the Shadow*
* *The Man from Shorrox'*
* *Midnight Tales*
* *The Red Stockade*
* *The Seer*

### Biografia

* *Personal Reminiscences of Henry Irving*, 1906

### Iné

* *The Duties of Clerks of Petty Sessions in Ireland*, 1879
* *A Glimpse of America*, 1886
* *Famous Impostors*,1910

Iné projekty
------------

Commons
* Spolupracuj na Commons Commons ponúka multimediálne súbory na tému **Bram Stoker**

Externé odkazy
--------------

* Životopis na SciFiWorlde (po česky)

Autoritné údaje: * abART: 102964
* BnF: 11925586d
* GND: 118798995
* ISNI: 0000 0001 2122 2356
* LCCN: n79061014
* NK ČR: jn19990008279
* VIAF: 17229847
* WorldCat: lccn-n79061014